དོན་གཅོད་ཁང་ནས་ངའི་གྲོགས་པོའི་ལག་དེབ་དེ་བླངས་ནས་ཡར་བསྐྱར་ཚུར་ལམ་ས་འོག་མེ་འཁོར་ནང་ཡོང་ཞིང་།མེ་འཁོར་ནང་གང་ཙམ་སོང་རྗེས་ངའི་མདུན་དུ་རྒྱ་གར་བ་ཕོ་གསར་གཟུགས་པོ་རིང་པོ་ཞིག་འདུག་པ་དེར།ཕོ་གསར་གཟུགས་དེ་ལས་ཐུང་བ་ཞིག་གློ་བུར་དུ་ཡོང་སྟེ་ཁུ་ཚུར་དང་རྡོག་རྡོས་གང་བྱུང་དུ་གཞུས་ཏེ་ཉེས་རྡུང་དྲག་པོ་བཏང་སོང་ཡང་སུ་གཅིག་གིས་བཀག་འགོག་བྱེད་ཀྱི་མི་འདུགཕོ་གསར་གཟུགས་རིང་དེར་ཉེས་རྡུང་དེ་ཙམ་བཏང་ཡང་གནོངས་རང་ཁུར་ལྟ་བུས་ཕར་ཕར་བྱོལ་འགྲོ་བ་ལས་ཡ་ལན་རྩ་བ་ནས་སློག་གི་མི་འདུག་པས།ང་རང་སེམས་ཀྱིས་མ་བཟོད་པར་ཉེས་རྡུང་གཏོང་མཁན་ཕོ་གསར་དེར།དེ་འདྲ་མ་བྱེད་ཅེས་བཀག་འགོག་བྱས་ཤིང་།བཀག་འགོག་བྱེད་དུས་ཁོ་རང་ཡང་འདོད་པ་ཚིམ་པ་ལྟ་བུས་ངར་ངར་ཤོར་ཤོར་གང་ཡང་བྱས་མ་བྱུང་།ཡུད་ཙམ་སོང་རྗེས་ངས་ཁོང་ལ།མི་དེར་ཉེས་རྡུང་གཏོང་དོན་ག་རེ་ཡིན་མིན་དྲིས་པས།ཉེས་རྡུང་གཏོང་ས་དེ་ཁོ་རང་གི་སྤུན་ཉེ་ཞིག་ཡིན་པ་དང་།ད་ལྟ་བུ་ཞིག་དང་དགའ་པོ་བྱས་ཏེ་ཁོང་ཚོའི་ཞབས་འདྲེན་ཞུ་གི་འདུག་ཅེས་ཟེར་བས།རྒྱུ་མཚན་དེ་ཙམ་ལ་བརྟེན་ནས་མི་མང་པོའི་དཀྱིལ་དུ་ཉེས་རྡུང་བཏང་བ་དེར་ང་རང་ཧང་སངས།